ระเบียบการประปานครหลวงระเบียบการประปานครหลวงฉบับที่๒๐๐ว่าด้วยการติดตั้งประปาซ้ำพ.ศ.๒๕๓๕ เพื่อให้การดำเนินงานในเรื่องการติดตั้งประปาซ้ำเป็นไปในแนวทางเดียวกันทุกสำนักงานประปาสาขา อาศัยอำนาจตามความในข้อ ๕ และข้อ ๓๘ของข้อบังคับการประปานครหลวง ฉบับที่ ๒๖ ว่าด้วย การจัดส่งการจำหน่ายและการใช้น้ำประปา พ.ศ. ๒๕๑๗ แก้ไขเพิ่มเติมโดยข้อบังคับ ฉบับที่ ๗๕พ.ศ. ๒๕๒๖ จึงวางระเบียบไว้ดังนี้ข้อ ๑ ระเบียบนี้เรียกว่า ระเบียบการประปานครหลวงฉบับที่ ๒๐๐ ว่าด้วยการติดตั้งประปาซ้ำ พ.ศ. ๒๕๓๕ข้อ ๒[๑] ระเบียบนี้ให้ใช้บังคับตั้งแต่วันที่ ๑๕ตุลาคม ๒๕๓๕ เป็นต้นไปข้อ ๓ ให้ยกเลิกบรรดาระเบียบปฏิบัติ คำสั่งหลักเกณฑ์ และวิธีปฏิบัติอื่นใดที่ขัดหรือแย้งกับระเบียบนี้และให้ถือปฏิบัติตามระเบียบนี้แทนข้อ ๔ การติดตั้งประปาซ้ำและการใช้แบบพิมพ์ที่เกี่ยวข้องตามขั้นตอนการปฏิบัติงานให้เป็นไปตามหลักเกณฑ์ที่การประปานครหลวงกำหนดและให้ถือปฏิบัติตามขั้นตอนตามลำดับ ดังต่อไปนี้๔.๑ให้ผู้ขอรับใช้น้ำยื่นแบบคำร้องขอติดตั้งประปา (แบบ ร. ๘๐) ต่อส่วนบริการการใช้น้ำสำนักงานประปาสาขา ในเขตพื้นที่รับผิดชอบของแต่ละสำนักงานประปาสาขาพร้อมหลักฐานประกอบการยื่นความจำนงตามที่การประปานครหลวงกำหนด๔.๒ ให้ส่วนบริการการใช้น้ำตรวจสอบหลักฐานถูกต้องและครบถ้วนแล้วให้บันทึกข้อมูลการขอติดตั้งประปาซ้ำพร้อมทั้งจัดทำแบบรายงานการติดตั้งประปา (แบบร. ๘๑) แล้วส่งเอกสารให้ส่วนสำรวจออกแบบ๔.๓ ให้ส่วนสำรวจออกแบบ ไปตรวจสอบสถานที่ขอติดตั้งประปาเพื่อประกอบการจัดทำแบบสำรวจการติดตั้งประปา(แบบ ร. ๓๑) และบันทึกผลการตรวจสอบลงในแบบ ร. ๘๑พร้อมกับจัดทำแบบประมาณการค่าใช้จ่ายในการติดตั้งประปา (แบบ ร. ๘๑) แล้วส่งแบบ ร.๘๑ ให้ส่วนควบคุมรายได้สอบหนี้ค้างชำระ แล้วส่งต่อให้ส่วนจัดเก็บและรับเงินสอบเงินประกันการใช้น้ำเมื่อผู้มีอำนาจพิจารณาอนุมัติให้ติดตั้งซ้ำแล้วจึงจัดทำใบแจ้งราคา(แบบ ร. ๘๓) ส่งให้ผู้ขอรับใช้น้ำทราบพร้อมกับส่งเอกสารทั้งหมดให้ส่วนจัดเก็บและรับเงินเพื่อรอการชำระเงินต่อไปหากไม่ได้รับการอนุมัติให้ส่งเรื่องคืนส่วนบริการการใช้น้ำ เพื่อแจ้งให้ผู้ขอรับใช้น้ำทราบ๔.๔เมื่อผู้ขอรับใช้น้ำมาติดต่อชำระเงินภายในเวลาที่กำหนดไว้ในใบแจ้งราคาให้ส่วนจัดเก็บและรับเงินรับชำระเงิน และจัดทำสัญญาการใช้น้ำประปา (แบบ ร. ๘๔)แล้วส่งเอกสารให้หน่วยงานที่เกี่ยวข้องเพื่อดำเนินการต่อไปทั้งนี้ หากผู้ขอรับใช้น้ำไม่มาตามกำหนดเวลาให้ส่วนจัดเก็บและรับเงินส่งเอกสารทั้งหมดคืนส่วนบริการการใช้น้ำเพื่อบันทึกข้อมูลยกเลิกการขอติดตั้งประปาซ้ำและส่งเรื่องทั้งหมดคืนส่วนสำรวจออกแบบ๔.๕ ให้ส่วนต่อใหม่จัดทำใบสั่งงานการติดตั้งประปา (แบบ ร. ๓๓) และเบิกพัสดุไปดำเนินการติดตั้งแล้วให้ผู้ขอรับใช้น้ำลงนามรับรองการติดตั้งด้วย๔.๖เมื่อส่วนอ่านมาตรได้รับใบสั่งงานการติดตั้งประปาแล้วให้ไปตรวจสอบสถานที่เพื่อกำหนดเส้นทาง ลำดับที่และบันทึกการอ่านน้ำครั้งแรกส่งให้ส่วนควบคุมรายได้เพื่อดำเนินการจัดทำใบเสร็จรับเงินค่าน้ำครั้งแรก๔.๗ ให้กองโรงงานมาตรวัดน้ำใช้ใบสั่งงานการติดตั้งประปาบันทึกประวัติมาตรวัดน้ำ๔.๘ ให้ส่วนควบคุมรายได้ เก็บสัญญาการใช้น้ำประปา(แบบ ร. ๘๔) แบบคำร้องขอติดตั้งประปา (แบบ ร. ๘๐)และเอกสารประกอบการขอติดตั้งประปาไว้เป็นหลักฐานข้อ ๕ให้หน่วยงานที่ปฏิบัติงานลักษณะเดียวกันกับสำนักงานประปาสาขาถือปฏิบัติตามระเบียบนี้ในส่วนที่เกี่ยวข้องโดยอนุโลมประกาศณ วันที่ ๒๘ กันยายน พ.ศ. ๒๕๓๕สุวิช ฟูตระกูลผู้ว่าการการประปานครหลวงหมายเหตุ:-ด้วยคณะกรรมการและคณะทำงานศึกษา, วิเคราะห์และจัดทำระบบงานคอมพิวเตอร์ ระบบงาน CIS.(CUSTOMER INFORMATION SYSTEM) ซึ่งได้รับการแต่งตั้งตามคำสั่งการประปานครหลวงที่ ๔๑๓/๒๕๓๑ สั่ง ณ วันที่ ๓๑ ตุลาคม ๒๕๓๑ และแก้ไขเพิ่มเติม ฯลฯได้เห็นควรยกเลิกการปฏิบัติงานตามคู่มือรายได้ ระเบียบการจัดเก็บรายได้ บทที่ ๗การติดตั้งประปาใหม่/การติดตั้งประปาซ้ำ โดยได้กำหนดหลักเกณฑ์ขึ้นใหม่และจัดทำเป็นระเบียบการประปานครหลวง ว่าด้วย การติดตั้งประปาซ้ำฉบับดังกล่าวนี้เพื่อให้หน่วยงานในการประปานครหลวงใช้เป็นแนวทางในการปฏิบัติงานต่อไปดลธี/พิมพ์๑๔มกราคม ๒๕๕๑หทัยภัทร/ตรวจ๓๑มกราคม ๒๕๕๑[๑]ราชกิจจานุเบกษา เล่ม ๑๑๕/ตอนที่ ๙๒ ง/หน้า ๑๔๕/๑๗ พฤศจิกายน ๒๕๔๑